kardosdrur/scandi-wiki huggingface dataset:
Johan af Bøhmen

Johan af Luxemburg (; ), også kendt som Johan den Blinde (; ) (10. august 1296 - 26. august 1346) var greve af Luxemburg fra 1309 til 1346 og konge af Bøhmen fra 1310 til 1346.

Biografi 
Johan tilhørte Huset Luxemburg og var søn af den Tysk-romersk kejser Henrik 7.. I 1309 blev han greve af Luxemburg. I 1310 blev han gift med Elisabeth, der var det sidste medlem af slægten Přemysliderne og arving til Kongeriget Bøhmen.

Johan fulgte sin faders politik og støttede kejser Ludvig 4. mod Frederik den Smukke som kandidat til kejsertronen.

Efter at Ludvig var blevet besejret og tilfangetaget af Frederik den Smukke i 1322 blev deres forhold dog dårligere. Til sidst brød Johan med Ludvig. I 1346 lod Johan sin søn Karl vælge til tysk modkonge.

Han deltog i Hundredeårskrigen på fransk side og faldt i Slaget ved Crécy i 1346. Da havde han allerede i flere år været blind som følge af en arvelig sygdom.

Johan var gift med Elisabeth 1. af Bøhmen. Sønnen Karl blev siden konge af Bøhmen og tysk-romersk kejser, mens sønnen Wenceslaus blev greve af Luxemburg og hertug af Brabant.

Se også 

Konger af Bøhmen
Huset Luxemburg
En kort historie om næsten alt

En kort historie om næsten alt af den amerikanske forfatter Bill Bryson er en populærvidenskabelig bog, der forklarer nogle områder af videnskab, ved hjælp af en sprogstil, der sigter mod at være mere tilgængelige for læseren end i mange andre bøger dedikeret til emnet. 

En kort historie om næsten alt afviger fra Bryson normale rejsebogs genre, og handler i stedet generelle videnskaber som kemi, palæontologi, astronomi og partikelfysik. I det, han udforsker tid fra Big Bang til opdagelsen af kvantemekanikken via evolution og geologi. Bryson fortæller historien om videnskaben gennem historier om mennesker, der gjorde de mange opdagelser, mennesker såsom Edwin Hubble, Isaac Newton og Albert Einstein.

Bill Bryson blev inspireret til at skrive bog ombord på et fly under en tur over stillehavet, hvor han blev opmærksom på sin egen manglende viden om "den eneste planet jeg nogensinde kommer til at leve på.", om hvorfor havet var salt, men de store søer ikke var, om havene blev mere og mere saltet eller ej, og om salinitet var noget han overhovedet skulle bekymre sig om. Alle bøger om videnskab han indtil dato havde stiftet bekendskab med havde altid blot fortalt tørre fakta, men aldrig hvorfor, hvordan og hvornår.

Bogen har vundet Aventis prisen (Det Britiske Royal Societys pris til Videnskab bøger om generel videnskab) og Descartes prisen (nu Science Communication Prize).

Bøger af Bill Bryson
Litteratur i 2005
Populærvidenskabelig litteratur
Jakob Lange (botaniker)

Jakob Emanuel Lange (2. april 1864 i Flensborg – 27. december 1941 i Odense) var en dansk botaniker, mykolog og socialøkonom. Hans mest kendte værk er Studies in the Agarics of Denmark I-XII, 1914–38, og  Flora agaricina Danica I-V, 1935–40, der gengiver hans akvareller, af ca. 1200 danske storsvampe med stor detailrigdom og med engelsk tekst. Han var far til Morten Lange.

Han er begravet på Assistens Kirkegård i Odense.

Eksterne henvisninger 
 
  af professor August Mentz
 Jakob Lange i Dansk Biografisk Leksikon af Anne Fox Maule og Helge Larsen

Botanikere fra Danmark
Mykologer fra Danmark
Personer fra Flensborg
Danskere i 1800-tallet
Danskere i 1900-tallet
Politikere fra Det Radikale Venstre
Oversættere fra Danmark
Skolefolk fra Danmark
Foreningsformænd fra Danmark
Personer i Dansk Biografisk Leksikon
Personer i Kraks Blå Bog (afdøde)
Botanikere med autornavne
Rinkenæs (Sydslesvig)

Rinkenæs (dansk) eller Rinkenis (tysk) er nævnet på en forhenværende landsby beliggende ved Sundsager ved Slien over for Arnæs og syd for Kappel-Kobberby. Området er i dag en del af Vindemark. 

Stednavnet Rinkenæs er dannet af rinke- og -næs og kan fortælle en del om stedets historie. Stednavnets forled kommer af det gammeldanske rink, der betyder mand eller kriger, mens efterleddet -næs betegner et kystfremspring. Med dens strategiske beliggenhed tæt ved Sliens mundning har stedet i vikingetiden formodentlig været sæde for en gruppe krigere . 

Landsbyen blev købt i 1604 af Gosche af Rathlow, ejeren af det nærliggende Gereby gods. I 1671 blev byen nævnt sidste gang. Efterhånden forsvandt Rinkenæs som selvstændig landsby til fordel til Gereby. Syd for den forsvundne landsby ligger den nu forfaldne Svaneborg.

Referencer

Eksterne henvisninger
 Arbeitskreis Volkszahl-Register om Rinkenæs/Rinkenis

 	
Svans
Slien
Gribskov Skakklub

Gribskov Skakklub (tidligere Helsinge Skakklub) er en skakklub beliggende i Gribskov Kommune. Skakklubben blev stiftet i 1991 af Allan Rasmussen, en lokal forretningsdrivende, og fra 2001 til 2009 vandt klubben det danske holdmesterskab i skak ni gange i træk, en rekord der indtil da havde tilhørt Nordre Skakklub med otte titler. Efter Allan Rasmussens død besluttede en håndfuld indsjæle at fortsætte klubbens virke. 

Klubben skiftede i 2014 navn fra Helsinge Skakklub til Gribskov Skakklub for at favne bredere i kommunen, og har hjemme i Helsinge Kulturhus. Klubben er medlem af Dansk Skak Union og klubbens bedste hold spiller i dag i A-rækken i den nordsjællandske holdskakturnering.

Allan Rasmussen 

4. december 1947 - 13. februar 2011 var drivkraften bag stiftelsen af Helsinge Skakklub i 1991, hvor han med sit unikke netværk indenfor dansk skak formåede at gøre klubben til en magtfaktor i dansk skak på rekordtid, ved at tiltrække de stærkeste danske spillere, de helt unge talenter samt udenlandske topspillere. Med Allan Rasmussens alt for tidlige død forsvandt fundamentet for topskak i Helsinge også.

Resultater 

Som Helsinge Skakklub:

Danske holdskakmestre 2001, 2002, 2003, 2004, 2005, 2006, 2007, 2008 & 2009 

Oprykning fra B til A-rækken sæsonen 2013/2014.

Ungdomsspillere 
Klubben arrangerer i samarbejde med Helsinge bibliotek  skaktræning for ungdomsspillere.

To af klubbens ungdomsspillere har vundet danmarksmesterskaber.

Markus Baadsgaard blev danmarksmester i U-12 i 2015.

Mads Pasztor blev danmarksmester i U-14 i 2016.

Klubmestre 
 2013 John K. Sørensen
 2012 Lars Erik Linderod
 2011 Jan Schou Søes
 2010 John K. Sørensen
 2009 John K. Sørensen

Topspillere i Helsinge Skakklub 
 GM Peter Heine Nielsen
 GM Emanuel Berg
 GM Lars Schandorff
 GM Viktorija Cmilyte
 GM Jakob Vang Glud
 IM Klaus Berg
 IM Steffen Pedersen
 IM Simon Bekker Jensen
 IM Tomas Hutters
 FM Niels Jørgen Fries Nielsen

Ekstern henvisning 
Gribskov Skakklubs hjemmeside

Noter 

Skakklubber i Danmark
Gribskov Kommune
Binebæk

Binebæk (dansk) eller Bienebek (tysk) er et gods beliggende ved landsbyen Tumby på halvøen Svans i Sydslesvig. Godset ligger kun cirka hundrede meter syd for Slien, hvor Binebækken udmunder. Administrativt hører Binebæk under Tumby Kommune i Rendsborg-Egernførde kreds i den nordtyske delstat Slesvig-Holsten. I kirkelig henseende hører stedet under Siseby Sogn. Sognet lå i den danske periode indtil 1864 i Risby Herred (senere Svans Godsdistrikt, Egernførde Herred). 

Hovedgården ved Slien opstod før 1500 på bekostning af en landsby af samme navn. Godset havde i korte perioder fælles ejer med Kohoved og Måslev godser. Godsområdet omfattede flere besiddelser i næsten hele Siseby og Sønsby (Sensby). I 1716 kom desuden området omkring Stavn fra Måslev til. 1774 blev Stavn og Mariegård bortsolgt, som derefter blev ophøjet til selvstændige adelige godser. Som følge af patrimonialjurisdiktionens afskaffelse i 1853 kom Binebæk under det nyoprettede Egernførde Herred som nyt underretsdistrikt for de sydøstslesvigske godser. 

Gården ejes i dag af hertugfamilien Slesvig-Holsten-Sønderborg-Lyksborg, som også ejer Grønholt Gods ved Damp. Gården fungerer i dag som aftægtsgård. 

Gårdens navn er første gang dokumenteret 1462. Stednavnets betydning er uklar. Tæt ved godset munder den lille Binebæk ud i Slien. Lidt sydvest for godset blev der fundet grave fra vikingetiden (gravplads Tumby-Binebæk).

Noter 

Svans adelige godsdistrikt
Herregårde i Slesvig-Holsten
Sundhedsadfærd

Sundhedsadfærd er den adfærd, der har en indvirkning på dit helbred. Et eksempel er træning og motion, som kan være med til at give dig et godt helbred. Eller dårlige vaner som rygning eller alkoholmisbrug, som over tid skader dit helbred. Vores sundhedsadfærd afspejler ofte vores impulskontrol og vores selvdisciplin. Ofte er den mest sunde adfærd ikke det som giver os mest komfort eller nydelse på kort sigt. Dette afspejler sig også i den sammenhæng man ser mellem høj selvkontrol (f.eks. lang uddannelse) og lang levealder. 

Ekesempler på helbredsadfærd: Kostvaner, motionsvaner, kropslig hygiejne, brug af stimulanser, søvnhygiejne.

Eksterne kilder og henvisninger 
 Sundhedsadfærd  på begrebsbasen.sst.dk

Adfærd
Goiás Esporte Clube

Goías Esporte Clube, oftest omtalt bare som Goías, er en fodboldklub i Brasilien. Klubben hører hjemme i Goiânia. Hjemmebanen hedder Estádio da Dourada og har plads til 50.049 tilskuere. Klubben spiller i den brasilianske Série A.

Titler 

Nationale

 Campeonato Brasileiro Série B: (3) 1999, 2002, 2012

Regionale

 Copa Centro-Oeste: (3) 2000, 2001, 2002

Statsmesterskaber

 Campeonato Goiano: (24) 1966, 1971, 1972, 1975, 1976, 1981, 1983, 1986, 1987, 1989, 1990, 1991, 1994, 1996, 1997, 1998, 1999, 2000, 2002, 2003, 2006, 2009, 2012, 2013

Fodboldklubber i Brasilien
Etableret i 1943
Gereby

Gereby er navnet på en forhenværende landsby og et gods i det nordlige Tyskland, beliggende vest for Karby på halvøen Svans i det østlige Sydslesvig. Gereby optræder første gang i skriftlige kilder i 1335. 

I 1537 solgte den sidste katolske biskop i Slesvig Stift Gottschalk af Ahlefeldt landsbyen Gereby sammen med omliggende Høgsmark, Nybøl og Brodersby (nu alle tilhørende Brodersby kommune) og godset Stubbe. Gereby blev erhvervet af Cay von Rantzau zu Klethkamp og omdannet til en større gård. Indbyggerne i Gereby og omegnen blev med tiden til livegne uden rettigheder og retsbeskyttelse. Kun i det nærliggende Karby forblev frie borger, mest håndværkere og købmænd. Ejerskabet af godset skiftede dog flere gange. I 1586 kom gården igen til Ahlefeldt-slægten. Mellem 1598 og 1671 var Gereby i ejerskabet af Rathlow-slægten og fra 1671 til 1785 var den i ejerskab af familie Brømbsen. 

I 1720 blev der opført en ny herregårdsbygning med stor barokhave. I slutningen af 1700-tallet kom godset i besiddelse af Carl af Hessen, der i 1890 ophævede livegenskab. 1826 blev Gereby gods omdøbt til Carlsburg eller Karlsburg (på dansk Carlsborg). Af den tidligere landsby er der entet tilbage.

Syd for godset ligger den omtrent 186 ha store Gereby Skov (også Karlsborg Skov, på tysk Karlsburger Holz el. Gerebyer Holz).

Eksterne henvisninger 

 Gereby/Karlsburg på SchlösserRundschau

Noter 

Svans
Herregårde i Slesvig-Holsten
Siseby Kirke

Siseby Kirke er en kirkebygning i romansk stil beliggende i landsbyen Siseby (på tysk Sieseby) i det nordlige Svans i Sydslesvig i den nordtyske delstat Slesvig-Holsten. Kirken er sognekirke i Siseby Sogn.

Kirken er opført i det sene 1100-tallet af kampesten. Den er første gang nævnt i skritlige kilder i 1267. Bygningen blev senere flere gange udvidet. Omkring 1350 blev det flade bjælkeloft i skibet og koret skiftet ud med gotiske hvælvinger. I den gotiske periode blev også den nuværende vesttårn tilbygget. Kirkens grantidøbefont er fra opførelsestiden og nu placeret foran kirken. Korbuekrucifikset er ligedeles fra 1100-tallet. Prædikestolen er fra 1592. Stolens felter viser Abrahams ofring af Isak, Jesu opstandelse, pinsen, Paulus' omvendelse og den hellige Stefans stening. 1819/1820 fik kirken et typisk protestantisk prædikestolalter i klassicistisk stil. I samme tid blev også de to portale ved syd- og nordsiden tilmuret og indgangen flyttet til vesttårnet. 
Også kirkens første orgel er udført af Marcussen & Søn i 1819/1820. 1969 blev orglet dog skiftet ud med et nyere Marcussen-orgel. Det ældre orgel står nu i Haderslev Domkirke. 

Menigheden er i 2020 slået sammen med nabo-menigheder fra Borreby-Land, Karby, Risby og Vabs Sogne, således at næsten hele Svans-området er nu samlet i en menighed under den lutherske nordtyske kirke. Ved siden findes der også danske menigheder i omegnen såsom i Egernfjord og Kappel.

Eksterne henvisninger 

 Menighedens hjemmeside

Kirker i Slesvig-Holsten
Svans
Rørvig Mølle

Rørvig Mølle er en vindmølle af typen  jordstående hollandsk vindmølle, opført i 1842. Vingerne er sejlførende, ca. 18 meter lange, og møllen krøjes manuelt. Møllen var indtil 1907 beklædt med tagpap, men dette materiale blev erstattet med spån.

I år 1717 nævner Skattebøgerne tre Rørvig-møller. Disse møller var usædvanlige, en mellemting mellem stubmøllerne og de hollandske vindmøller. Undermøllen var lerklinet og overmøllen ottekantet som de hollandske møller. Den ene lå på en bakke syd for Rørvig, og her blev der i 1842 opført en ny, større mølle, den nuværende Rørvig Mølle. Mølleren, Niels Pedersen, opkøbte også de to andre møller og nedlagde dem for at undgå konkurrence. Hans søn og senere sønnesøn videreførte driften, indtil den blev indstillet i 1924. Allerede i 1928 blev møllen opkøbt af en lokal forening med henblik på bevarelse, hvilket er årsagen til, at Rørvig Mølle har bevaret mange af de originale dele og et næsten intakt maskineri. Møllen er bygningsfredet og holdes åben for publikum en gang om året.

Eksterne henvisninger 
 Rørvig Mølle, RØRVIG BY OG LAND
 Dansk Mølle Forum Hjemmeside for alle interesserede i de gamle vand- og vindmøller.
 Alt om vindmøller fra Nordisk Folke Center

Noter

Litteratur 
Lebech-Sørensen, Anne Marie (2004). Vindmøller og vandmøller i Danmark. 2. Forlaget Skib, bd. 2 s. 146-152

Hollandske vindmøller i Danmark
Fredede bygninger, konstruktioner og anlæg i Odsherred Kommune
Fredede industribygninger og tekniske anlæg i Danmark
Criciúma Esporte Clube

Criciúma Esporte Clube, ofte blot kaldet Criciúma, er en brasiliansk fodboldklub fra byen Criciúma i staten Santa Catarina. Klubben blev grundlagt den 13. Maj 1947 under navnet Comerciário Esporte Clube og er den mest vindende fodboldklub i staten. Klubben spiller pt. i den bedste brasilianske række, Série A.

Klubbens største titel er Copa do Brasil trofæet som blev vundet i 1991, udover dette så har klubben også vundet Campeonato Brasileiro Série B i 2002. Klubben er det eneste hold i staten som har deltaget i Copa Libertadores, dette skete i 1992, hvor klubben formåede at nå kvartfinalerne. 

Klubbens største rival er Joinvile som sammen danner derbyen Clássico do Interior.

Titler 

Nationale

 Copa do Brasil: (1) 1991

 Campeonato Brasileiro Série B: (1) 2002

 Campeonato Brasileiro Série C: (1) 2006

Statslige

 Campeonato Catarinense: (10) 1968, 1986, 1989, 1990, 1991, 1993, 1995, 1998, 2005, 2013

 Copa Santa Catarina: (1) 1993

Fodboldklubber i Brasilien
Santa Catarina
DataStax

DataStax er en database der fremstilles af selskabet DataStax, Inc. Virksomheden distribuerer og understøtter en kommerciel version af Apache Cassandra, et Apache open source-projekt. Cassandra er et NoSQL-databasestyringssystem. DataStax' forretningsmodel er centreret omkring salget af en kommerciel version  af Cassandra, der har integreret yderligere værktøjer.

Virksomheden er grundlagt af Jonathan Ellis og Matt Pfeil. Ifølge DataStax har firmaet 400 kunder i 43 lande, og 25 % af Fortune 100-virksomhederne bruger Apache Cassandra. Blandt kunderne er Netflix, eBay, Adobe, Intuit, Allied Payment Networks og Healthcare Anytime.

DataStax har to hovedprodukter: DataStax Enterprise og DataStax OpsCenter. DataStax Enterprise er firmaets certificerede version af Cassandra. OpsCenter giver databasebrugere (administratorer, udviklere osv.) et dashboard, så de kan overvåge og styre deres databasegrupper.

Firmaet har hovedkvarter fra San Mateo i USA og en afdeling i Austin, Texas samt et kontor i det vestlige London, som betjener Europa, Mellemøsten og Afrika.

It-virksomheder fra USA
Ægyptisk kobra

Ægyptisk kobra (Naja haje), også kendt som "أورايوس" på egyptisk arabisk udtales: Ouraeus (afledt af det oldgræske ord: οὐραῖος) er en giftig slange, der hører til slægten Naja, der er en del af familien giftsnoge. Det er en af de største Naja-arter i Afrika.

Referencer

Eksterne henvisninger 

Naja
Monokelkobra

Monokelkobra (Naja kaouthia) er en giftig slange, der hører til slægten Naja, der er en del af familien giftsnoge. Den yderst giftige kobras populære navn, kommer fra dens nakke, hvor der er en enkelt monokel-lignende tegning.  Monokelkobraen er Sydøstasiens almindeligste kobra.

Referencer

Eksterne henvisninger 

Naja
Misael Escuti

Misael Escuti Robira (20. december 1926 - 3. januar 2005) var en chilensk fodboldspiller (målmand).

Escuti spillede hele 19 sæsoner (1946-1964) i Santiago-storklubben Colo-Colo. Her var han med til at vinde hele fem chilenske mesterskaber og én pokaltitel.

Escuti spillede desuden 40 kampe for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han fem af holdets seks kampe i turneringen, heriblandt semifinalenederlaget til de senere vindere fra Brasilien.

Titler 
Primera División de Chile
 1947, 1953, 1956, 1960 og 1963 med Colo-Colo

Copa Chile
 1958 med Colo-Colo

Referencer

Eksterne henvisninger 

Fodboldspillere fra Chile
Fodboldspillere fra Colo-Colo
Personer fra Copiapó
Kapkobra

Kapkobra (Naja nivea) er en giftig slange, der hører til slægten Naja, der er en del af familien giftsnoge. På trods af sin beskedne størrelse bliver Kapkobraen generelt anset for den giftigste kobra i Afrika. Der findes adskillige geografiske farvevarianter. Den gule variant, som forekommer i Botswana, Transvaal og andre steder i artens udbredelsesområde, kan være hvid eller citrongul, en gul- og brunspættet variant er også almindelig i Botswana. Kap kobraens gift anses for at være lige så stærk som den sorte mambas (Dendroaspis polylepis)

Referencer

Eksterne henvisninger 

Naja
Slanger fra Afrika
Frisertærte

Frisertærte (på tysk Friesentorte) er en klassisk lagkage fra Nordfrisland og tilstødende områder i Nordtyskland. Lagkagen er bygget op af en mørdejsbund med op til tre lag af blommemos, butterdej og flødeskum. Kagen dækkes til sidst med et lag flødeskum og strøes med butterdejsstykker eller nødder. Dertil kommer lidt flormelis. Kagen findes i flere variationer. Det danske modstykke, gåsebryst, er lavet af marcipan.

Eksterne henvisninger 

 Jyllands-Posten: Stemmer: Friser 

Nordfrisland
Mad fra Tyskland
Kager
Luis Eyzaguirre

Luis Armando Eyzaguirre Silva (født 22. juni 1939 i Santiago, Chile) er en tidligere chilensk fodboldspiller (forsvarer).

Eyzaguirre spillede hele sin karriere (1958-1973) i hjemlandet, hvor han primært var tilknyttet Santiago-storklubben Universidad de Chile. Her spillede han i 10 sæsoner, og var med til at vinde hele fem chilenske mesterskaber.

Eyzaguirre spillede desuden 39 kampe for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han samtlige holdets seks kampe i turneringen, inklusive bronzekampen mod Jugoslavien. Han var også med til VM i 1966 i England, hvor han spillede én kamp.

Titler 
Primera División de Chile
 1959, 1962, 1964, 1965 og 1967 med Universidad de Chile

Referencer 

Fodboldspillere fra Chile
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Club Universidad de Chile
Personer fra Santiago de Chile
Østlig rød spyttekobra

Østlig rød spyttekobra (Naja pallida) er en giftig slange, der hører til slægten Naja, der er en del af familien giftsnoge.

Den østlige røde spyttekobra er lyserød til rød med et bredt sort bånd omkring halsen, den har et lille afrundet hoved og store øjne med runde pupiller, en sort tåreformet plet findes ofte under hvert øje. 
De rødeste af disse slanger kommer fra halvørkenen i Kenya og Sudan, hvor jorden ofte er rød. Eksemplarer fra længere mod nord i Egypten er brune.

Referencer

Eksterne henvisninger 

Naja
Raúl Sánchez

Raúl Pedro Sánchez Soya (født 26. oktober 1933 i Valparaíso, Chile, død 28. februar 2016) var en chilensk fodboldspiller (forsvarer).

Sánchez spillede hele sin karriere i hjemlandet, hvor han var tilknyttet Santiago Wanderers, Colo-Colo og Everton. I sin tid hos Wanderers var han blandt andet med til at vinde det chilenske mesterskab i 1958.

Sánchez spillede desuden 33 kampe for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han samtlige holdets seks kampe i turneringen, inklusive bronzekampen mod Jugoslavien.

Titler 
Primera División de Chile
 1958 med Santiago Wanderers

Copa Chile
 1959 og 1961 med Santiago Wanderers

Referencer

Eksterne henvisninger 

Fodboldspillere fra Chile
Fodboldspillere fra Santiago Wanderers
Fodboldspillere fra Colo-Colo
Fodboldspillere fra Everton de Viña del Mar
Personer fra Valparaíso
Sergio Navarro

Sergio Raúl Navarro Rodríguez (født 20. februar 1936 i Santiago, Chile) er en tidligere chilensk fodboldspiller (forsvarer).

Navarro spillede hele sin karriere (1955-1968) i hjemlandet, hvor han var tilknyttet Universidad de Chile, Colo-Colo og Unión Española. Længst tid tilbragte han hos Universidad, hvor han spillede i 10 sæsoner, og var med til at vinde tre chilenske mesterskaber.

Navarro spillede desuden 31 kampe for det chilenske landshold. Han var anfører for det chilenske hold, der vandt bronze ved VM i 1962 på hjemmebane. Han spillede fire af holdets seks kampe i turneringen.

Titler 
Primera División de Chile
 1959, 1962 og 1964 med Universidad de Chile

Referencer 

Fodboldspillere fra Chile
Deltagere ved verdensmesterskabet i fodbold 1962
Fodboldspillere fra Club Universidad de Chile
Fodboldspillere fra Colo-Colo
Fodboldspillere fra Unión Española
Personer fra Santiago de Chile
Vestlig rød spyttekobra

Vestlig rød spyttekobra (Naja katiensis) er en giftig slange, der hører til slægten Naja, der er en del af familien giftsnoge.

Referencer

Eksterne henvisninger 

Naja
Carlos Contreras

Carlos Contreras Guillaume (født 7. oktober 1938 i Santiago, Chile, død 17. april 2020) var en chilensk fodboldspiller (forsvarer).

Contreras spillede hele sin karriere (1958-1973) i hjemlandet, hvor han primært var tilknyttet Santiago-storklubben Universidad de Chile. Her spillede han i 11 sæsoner, og var med til at vinde hele seks chilenske mesterskaber.

Contreras spillede desuden 30 kampe for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han fem af holdets seks kampe i turneringen, inklusive semifinalenederlaget mod de senere mestre fra Brasilien.

Titler 
Primera División de Chile
 1959, 1962, 1964, 1965, 1967 og 1969 med Universidad de Chile

Referencer

Eksterne henvisninger 

Fodboldspillere fra Chile
Fodboldspillere fra Club Universidad de Chile
Personer fra Santiago de Chile
Nordamerikansk koralslange

Nordamerikansk koralslange (Micrurus fulvius) er en giftig slange, der hører til gruppen koralslanger, der er en del af familien giftsnoge.

Referencer

Eksterne henvisninger 

Micrurus
Kosel Kirke

Kosel Kirke er en kirkebygning beliggende i landsbyen Kosel (Koslev) i landskabet Svans i det østlige Sydslesvig. Kirken er viet til Skt. Laurentius. Navngivningen står muligvis i sammenhæng med Laurentiusdagen (den 10/8), dagen hvor Erik Plovpenning blev myrdet på Slien. 

Kirken blev bygget i 1100-tallet. Den romanske kampestenkirke er på samme måde som rundkirkerne på Bornholm opført som forsvarskirke. Dette udtrykkes af kirkens karakte­ristisk runde tårn. Kirken i Kosel er dermed en af de få rundtårnkirker i Tyskland. Af samme type er også Oversø Kirke ved Flensborg. Kirkens barokke altertavle er fra 1600-tallet. Dens døbefont stammer fra 1500-tallet. I dets bund ses en dobbeltløve med krone og en række med springende hjorte og stiliserede egetræer. 

Kirkebygningen hører under den nordtyske lutherske landskirke. Kosel sogn omfatter landsbyerne Flækkeby, Gyby, Hummelfeld og selve Kosel. Sognet grænser mod vest til Haddeby Sogn, mod syd til Borreby og Hytten sogne og mod øst til Risby Sogn.

Billeder

Eksterne henvisninger 

 Menighedens hjemmeside (tysk)

Kirker i Slesvig-Holsten
Svans